Kamišin

**Kamišin** () om Venäman lidn da lidnümbrik Volgogradan agjan pohjoižpäivnouzmas. Se om agjan koumanz' surtte lidn eläjiden lugun mödhe, mugažo Kamišinan rajonan administrativižeks keskuseks, ei mülü rajonha.

## Istorii
Nügüd'aigaižen eländpunktan aluz om pandud vl 1668 kuti lidnuz. 18. voz'sadan augotišespäi sen nimi oli *Dmitrijevsk*, ph. Mitrein (Salonikilaižen) nimen mödhe. Vl 1780 se sai lidnan statusad nügüdläiženke nimenke. Om kaičenus äi torgovanoiden vanhid pertid.

Kamišinan ižandusen päsarakod oma valamiž-mehanine (gazkranad, montažinstrumentan zbrujad), stökoltaran i puvillkanghiden pästand, sömtegimišt (leibänkombinat, maidon edheotand, sömproduktoiden kombinat), mugažo valamiž-ferroühthesuladusiden tegim i omblendedheotand oma olmas.

## Geografijan andmused
Lidn sijadase Volgaveren ülüdel, 50 m keskmäižel korktusel valdmeren pindan päl. Reljef om kukhikaz. Kamišin vedase Kamišink-jogensun randištol ( 10 km pitte), pidust' Volgogradan vezivaradimen (Volgan) oiktad randad 11 kilometras. Matkad Volgogradan röunhasai om 180 km suvipäivlaskmha, Saratovhasai — 194 km pohjoižhe. Nikolajevsk-lidn seižub Volgas päliči (vides kilometras), toine lähembaine lidn om Petrov Val 10 km päivlaskmha raudtel vai avtol.

Kamišin om lidnümbrikon üks'jäine eländpunkt, jagase läz 23 lidnanlaptaks.

## Eläjad
Vn 2010 Venäman rahvahanlugemižen mödhe eläjiden lugu oli 119 565 ristitud. Kaikiš suremb ristitišt oli 127..129 tuhad vozil 1993−1998 i 2002−2003. Vl 2017 kaik 111 775 ristitud eliba lidnas.

Rahvahad (enamba 0,4% vl 2010, ozutadud rahvahudenke): venälaižed — 94,6%, ukrainalaižed — 1,4%, saksalaižed — 0,9%, armenijalaižed — 0,6%, totarlaižed — 0,5%, toižed rahvahad — 2,0%.

Ortodoksižen hristanuskondan nell' pühäpertid oma avaitud lidnas: ph. Mikulai-čudonsädajan kafedraline päjumalanpert' (1825) i koume jumalanpertid. Islaman pühäpert' om olmas.

Profopendusen aluzkundad oma Kamišinan industrialiž-pedagogine, politehnine, biznesan i medicinan kolledžad, Kamišinan tehnologine institut (Volgogradan valdkundaližen tehnižen universitetan filial), Volgogradan čomamahtoiden institutan filial, üläopendusen toižiden aluzkundoiden palakundad.

Lidnan Duman ezimez' om Vladimir Ponomaröv vn 2014 uhokuspäi. Edel vn 2018 redukud Duman ezimez' oli lidnümbrikon pämehen, sid' Administracijan pämez' kändihe lidnümbrikon pämeheks. Stanislav Zinčenko radab lidnan Administracijan pämehen vn 2014 keväz'kuspäi.

## Transport
Ühtennimine raudtestancii om lopstancijaks «Tambov — Petrov Val — Kamišin»-jonol vspäi 1894. Borodinan avtotesild ühtenzoitab Kamišinkan randoid (vanh lidn da uz' lidn).

Ehtatimed ujudas Volgas päliči jädumatomal pordol (järgeližešti 15. sulaku — 15. kül'mku), avtod il'mpölusel — tal'vel. Jogiport om lidnas.

## Galerei

Памятник венгерским военнопленным - panoramio.jpg|Sodakaumišt i muštnik ottud plenha mad'jaralaižile sodamehile (2010)
Kamyshin Historic Museum.JPG|Kamišinan istorine muzei (2010)
Свято-Никольская церковь.jpg|Ph. Mikulai-čudonsädajan kafedraline päjumalanpert', vn 2016 nägu
Камышинский арбузный фестиваль - 2012 (1).jpg|Arbuzan festival' (2012)
ТЭЦ - panoramio (2).jpg|Kamišinan LEK vl 2010
Сбербанк - panoramio (3).jpg|«Sberbank:an» palakund vl 2011
Opava Hotel (Kamyshin).JPG|«Opava»-adivpert' vl 2010
Камышин музыкальная школа.jpg|Volgogradan valdkundaline čomamahtoiden i kul'turan institut — Kamišinan filial (2016)
Бассейн - panoramio (13).jpg|Ujundbassein (2010)


## Homaičendad


## Irdkosketused
* Lidnümbrikon tobmuden aluzkundoiden oficialine sait (''admkamyshin.info'').